钦定古今图书集成/明伦汇编/官常典/第058卷 > 鲁恭王馀
## 钦定古今图书集成/明伦汇编/官常典/第058卷 > 鲁恭王馀

按《汉书》本传：“鲁恭王馀，以孝景前二年立为淮阳王。
吴楚反破后，以孝景前三年徙王鲁。好治宫室苑囿
狗马。季年好音，不喜辞，为人口吃难言。二十八年薨。
子安王光嗣。初好音乐舆马，晚节遴唯，恐不足于财。
四十年薨。子孝王庆忌嗣。三十七年薨。子顷王劲嗣。
二十八年薨。子文王睃嗣。十八年薨。亡子，国除。哀帝”
建平三年，复立顷王子睃弟郚乡侯闵为王。王莽时
绝。恭王初好治宫室，坏孔子旧宅以广其宫，闻钟磬
琴瑟之声，遂不敢复坏，于其壁中得《古文经传》。